**ΚΕΦ. 2 – ΝΟΣΟΙ ΤΟΥ ΤΡΙΧΩΤΟΥ ΤΗΣ ΚΕΦΑΛΗΣ**

**ΕΡΩΤΗΣΕΙΣ ΤΡΑΠΕΖΑ ΙΕΠ**

( 24083 ) ΘΕΜΑ 4

Ο Λευτέρης συζητάει με την Άννα, μια καινούργια πελάτισσα του στο κομμωτήριο η οποία

έχει πολλές απορίες που αφορούν το τρίχωμα της κεφαλής της γιατί έχει παρατηρήσει μια

αραίωση στο τριχωτό της κεφαλής. Ο Λευτέρης προσπαθεί να της εξηγήσει τον τρόπο που

εκφύονται και πώς μπορεί και η ίδια να βοηθήσει την ανάπτυξη τους.

 α) Να αναλύσετε με λεπτομέρεια τον κύκλο ζωής των τριχών.

 β) Να αναφέρετε το όριο της τριχόπτωσης φυσιολογικά σε ένα άτομο.

 γ) Με ποιον τρόπο επηρεάζεται σε φυσιολογικές συνθήκες ο κύκλος ζωής της τρίχας;

**ΑΠΑΝΤΗΣΗ:**

α) Οι φάσεις αυτές είναι : • Αναγενής φάση: Στη φάση αυτή είναι μακριές, οι βολβοί τους

αγκαλιάζουν τις θηλές από τις οποίες τρέφονται και εξακολουθούν να μεγαλώνουν. Έχουν

ζωντάνια και έντονο μεταβολισμό. Η φάση αυτή διαρκεί 2-6 χρόνια. • Καταγενής φάση: Στη

φάση αυτή η σύνδεση της τρίχας με τη θηλή γίνεται χαλαρή και τελικά σταματά η ανάπτυξη

της. Η φάση αυτή διαρκεί 1-2 εβδομάδες. • Τελογενής φάση: Στη φάση αυτή. Οι τρίχες

έχουν πλήρως αποκολληθεί και βρίσκονται πάνω από τη θηλή από την οποία ξεκινά η

ανάπλαση της καινούργιας τρίχας και η οποία σπρώχνει προς τα έξω την παλιά και τελικά

την απορρίπτει. Η φάση αυτή διαρκεί 2-4 μήνες.

 β) Έχει υπολογισθεί ότι πέφτουν φυσιολογικά περίπου 100 τρίχες την ημέρα, οι οποίες

βέβαια ξαναγεννιούνται.

 γ) Οι παράγοντες που επιδρούν στον κύκλο της τρίχας σε φυσιολογικές καταστάσεις είναι

οι παρακάτω:

 1) Γενική υγεία. 2) Νευρικό σύστημα (ψυχική σφαίρα, Κ.Ν.Σ., συμπαθητικό

σύστημα). 3) Ενδοκρινικό σύστημα (ανδρογόνα, θυροξίνη, οιστρογόνα, κορτιζόνη, αυξητική

ορμόνη). 4) Διατροφή (πρωτεΐνες, θερμίδες, ουσιώδη λιπαρά, βιταμίνες Α και Β, μέταλλα

όπως Cu,Zn,Co, Ρ και αμινοξέα όπως κυστίνη, μεθειονίνη). 5) Κλίμα (θερμό, ψυχρό). 6)

Εποχές ( μεγαλύτερη τριχόπτωση το Νοέμβριο)./ 7) Ηλικία, φύλο. 8) Χτένισμα, ξύρισμα,

λούσιμο, μασάζ, προϊόντα περιποίησης.

( 24082)

Θέμα 2ο 2.1

Το τρίχωμα του ανθρωπίνου σώματος διακρίνεται σε διαφορετικούς τύπους.

α) Να ονομάσετε τους τύπους του ανθρώπινου τριχώματος. (μονάδες 8)

β) Με ποια κριτήρια διακρίνουμε το τρίχωμα στους ανωτέρω τύπους; (μονάδες 5)

(Μονάδες 13)

 2.2 Ποιοι είναι οι παράγοντες που επιδρούν υπό φυσιολογικές καταστάσεις στον κύκλο

ζωής της τρίχας; (Μονάδες 12)

**ΑΠΑΝΤΗΣΗ:**

2.1 α) Το τρίχωμα διακρίνεται σε: • Εμβρυϊκό χνοώδες τρίχωμα. • Χνοώδες τρίχωμα. •

Ενδιάμεσο τρίχωμα. • Τελικό τρίχωμα.

β) Το τρίχωμα διακρίνεται σε διάφορες κατηγορίες με βάση ορισμένα μορφολογικά

κριτήρια όπως την εντόπιση, το φύλο και την ηλικία.

2.2 Οι παράγοντες που επιδρούν στον κύκλο της τρίχας σε φυσιολογικές καταστάσεις είναι

οι παρακάτω: • Γενική υγεία. • Νευρικό σύστημα (ψυχική σφαίρα, Κ.Ν.Σ., συμπαθητικό

σύστημα). • Ενδοκρινικό σύστημα (ανδρογόνα, θυροξίνη, οιστρογόνα, κορτιζόνη, αυξητική

ορμόνη). • Διατροφή (πρωτεΐνες, θερμίδες, ουσιώδη λιπαρά, βιταμίνες Α και Β, μέταλλα

όπως Cu,Zn,Co, Ρ και αμινοξέα όπως κυστίνη, μεθειονίνη). • Κλίμα (θερμό, ψυχρό). •

Εποχές ( μεγαλύτερη τριχόπτωση το Νοέμβριο). • Ηλικία, φύλο. • Χτένισμα, ξύρισμα,

λούσιμο, μασάζ, προϊόντα περιποίησης.

Θέμα 4(24085)

 Ο Νίκος , ενθουσιώδης έφηβος, είχε μακρύ μαλλί αλλά ήθελε μια ριζοσπαστική αλλαγή στα

μαλλιά του και αποφάσισε να τα κουρέψει πάρα πολύ κοντά το καλοκαίρι με αποτέλεσμα

να πάθει ένα τραύμα στο δέρμα στο κεφάλι του μετά από μια πτώση

 α) Να αναφέρετε τις λειτουργίες των τριχών του ανθρωπίνου σώματος.(μονάδες 20)

 β) Πού πιστεύετε ότι οφείλεται το τραύμα στο δέρμα της κεφαλής του Νίκου; (μονάδες 5)

**ΑΠΑΝΤΗΣΗ:**

α) Οι λειτουργίες των τριχών είναι οι παρακάτω: • Αισθητήριος λειτουργία: Οι τρίχες της

κεφαλής αποτελούν όργανα αφής, όπως άλλωστε και οι τρίχες του υπόλοιπου σώματος. Για

να το διαπιστώσει αυτό κάποιος, αρκεί να ακουμπήσει ελαφρά με το χέρι τις τρίχες της

κεφαλής και θα αισθανθεί αμέσως το άγγιγμα. • Θερμορρυθμιστική λειτουργία: Το τρίχωμα

της κεφαλής συμβάλλει καθοριστικά στη διατήρηση της θερμότητας της περιοχής κατά τους

χειμερινούς μήνες. • Προστατευτική λειτουργία: Το τρίχωμα της κεφαλής προστατεύει από

την επίδραση υπεριωδών ακτινών (καρκινογένεση), μηχανικών οπών ( τραυματισμοί) και

χημικών ουσιών (δερματίτιδα). • Αισθητική σημασία: Η πλούσια κόμη εκφράζει τη

γυναικεία φύση, καθώς και τον ανδρισμό. Το τρίχωμα του γενιού, των μασχαλών και του

εφηβαίου προσδίδει τα δευτερεύοντα χαρακτηριστικά του φύλου και της ενήβωσης. Η

οσμή των αποκρινών αδένων της μασχάλης παίζει ιδιαίτερο ρόλο στη σεξουαλική διέγερση.

• Οι θέσεις τελικού τριχώματος αποτελούν θέσεις αυξημένης διαβατότητας των φαρμάκων

και αυξημένης ηλεκτρικής αγωγιμότητας.

 β) Το τραύμα στο τριχωτό της κεφαλής του Νίκου οφείλεται στο γεγονός ότι οι τρίχες του

αφού κουρεύτηκαν δεν λειτούργησαν με προστατευτικό τρόπο απέναντι στις μηχανικές

οπές/ στους τραυματισμούς. Δεν επιτελέστηκε δηλαδή η προστατευτική τους λειτουργία.

Θέμα 4- 24084

 Η Στέλλα παρατήρησε κάποιες αλλαγές στο τριχωτό της κεφαλής της, που όπως

παρουσιάζονται μοιάζουν με λεύκη και έναρξη αλωπεκίας· αποφάσισε λοιπόν να ζητήσει

την επαγγελματική γνώμη της κομμώτριας της, της Αθηνάς

. α) Να αναφέρετε τι είδους παθήσεις αποτελούν αυτές οι δυο αλλαγές στα μαλλιά της

Στέλλας. (μονάδες 4)

β) Να αναφέρετε τα υπόλοιπα είδη των παθήσεών των τριχών. (μονάδες 6)

 γ) Προκειμένου η Αθηνά να κάνει μια σωστή διάγνωση των νοσημάτων που έχει στο

τριχωτό της κεφαλής η Στέλλα που θα στηριζόταν; (μονάδες 15)

**ΑΠΑΝΤΗΣΗ**

α) Οι παθήσεις των τριχών που παρουσιάζει το τριχωτό της κεφαλής της Στέλλας αφορούν

ποσοτικές διαταραχές (αλωπεκία-υπερτρίχωση) και αλλαγή του χρώματος (αλφισμός,

λεύκη κλπ).

 β) Οι παθήσεις των τριχών είναι διαφόρων ειδών και αφορούν είτε διαταραχή της δομής

της τρίχας είτε άλλου είδους ανωμαλίες που οφείλονται σε κληρονομικά ή επίκτητα αίτια.

γ) Η Αθηνά προκειμένου να κάνει μια διαγνωστική και αιτιολογική διαλεύκανση ενός

προβλήματος της τριχοφυΐας θα στηριζόταν στα εξής: 1) Στην κλινική εξέταση του

αρρώστου. 2) Στο ιστορικό του. 3) Στον εργαστηριακό έλεγχο (γενική αίματος, σίδηρος

ορού, έλεγχος θυρεοειδούς, έλεγχος ανδρογόνων κλπ.). 4) Στη βιοψία του δέρματος. 5)

Στην εξέταση δείγματος τριχών (τριχοριζόγραμμα κλπ.).

Θέμα 2ο - 24081

 2.1 α) Να αναφέρετε ονομαστικά τις λειτουργίες των τριχών της κεφαλής. (μονάδες 5)

 β) Να περιγράψετε δυο (2) από τις παραπάνω λειτουργίες των τριχών. (μονάδες 10)

(Μονάδες 15)

 2.2 α) Να περιγράψετε τις μεταβολές του τριχώματος κατά τη διάρκεια της ζωής ενός

ανθρώπου. (μονάδες 4)

 β) Να αναφέρετε περιγραφικά τους παράγοντες που καθορίζουν πόσο «τριχωτό» θα είναι

ένα άτομο. (μονάδες 6) (Μονάδες 10)

**ΑΠΑΝΤΗΣΗ**

2.1 α) Η φυσιολογική αποστολή των τριχών της κεφαλής είναι: 1) Αισθητήριος λειτουργία 2)

Θερμορρυθμιστική λειτουργία 3) Προστατευτική λειτουργία 4) Αισθητική σημασία 5) Οι

θέσεις τελικού τριχώματος αποτελούν θέσεις αυξημένης διαβατότητας των φαρμάκων και

αυξημένης ηλεκτρικής αγωγιμότητας.

β) Να επιλέξετε δύο (2) από τις παρακάτω λειτουργίες: 1) Αισθητήριος λειτουργία: Οι τρίχες

της κεφαλής αποτελούν όργανα αφής, όπως άλλωστε και οι τρίχες του υπόλοιπου σώματος.

Για να το διαπιστώσει αυτό κάποιος, αρκεί να ακουμπήσει ελαφρά με το χέρι τις

τρίχες της κεφαλής και θα αισθανθεί αμέσως το άγγιγμα. 2) Θερμορρυθμιστική λειτουργία:

Το τρίχωμα της κεφαλής συμβάλλει καθοριστικά στη διατήρηση της θερμότητας της

περιοχής κατά τους χειμερινούς μήνες. 3) Προστατευτική λειτουργία: Το τρίχωμα τηε

κεφαλής προστατεύει από την επίδραση υπεριωδών ακτινών (καρκινογένεση), μηχανικών

οπών ( τραυματισμοί) και χημικών ουσιών (δερματίτιδα). 4) Αισθητική σημασία: Η πλούσια

κόμη εκφράζει τη γυναικεία φύση, καθώς και τον ανδρισμό. Το τρίχωμα του γενιού, των

μασχαλών και του εφηβαίου προσδίδει τα δευτερεύοντα χαρακτηριστικά του φύλου και

της ενήβωσης. Η οσμή των αποκρινών αδένων της μασχάλης παίζει ιδιαίτερο ρόλο στη

σεξουαλική διέγερση. 5) Οι θέσεις τελικού τριχώματος αποτελούν θέσεις αυξημένης

διαβατότητας των φαρμάκων και αυξημένης ηλεκτρικής αγωγιμότητας.

 2.2 α) Το τρίχωμα του ανθρώπου δεν είναι σταθερό, αλλά μεταβάλλεται συνεχώς σε όλη τη

διάρκεια της ζωής του. Το έμβρυο καλύπτεται από λεπτές μακριές χνοώδεις τρίχες

 (Lanugo hairs), οι οποίες λίγο μετά τη γέννηση του αντικαθίστανται από χνούδι

 (vellus hairs) . Το χνούδι διατηρείται μέχρι την ήβη και μετά αντικαθίσταται από το τελικό

τρίχωμα.

 β) Το πόσο «τριχωτό» θα είναι ένα άτομο καθορίζεται από πολλούς παράγοντες, μερικοί

από τους οποίους είναι: 1. Φυλογονικοί: Ο σημερινός άνθρωπος είναι λιγότερο τριχωτός

απ’ ότι οι μακρινοί πρόγονοι του. 2. Φυλετικοί: Οι Μόγγολοι έχουν σκληρές, ίσιες μαύρες

τρίχες ενώ οι Νέγροι έχουν μαύρες και κατσαρές. Οι Ινδιάνοι σπανίως γίνονται φαλακροί.

Οι γυναίκες της Μεσογείου έχουν υπερτρίχωση. 3. Γενετικοί: Η ανδρογενετική αλωπεκία

είναι κληρονομική. 4. Ορμονικοί: Για την εκδήλωση π.χ. της ανδρογενετικής αλωπεκίας

χρειάζονται τα ανδρογόνα ( ανδρικές ορμόνες). Η δράση των ανδρογόνων στις τρίχες

ποικίλλει. Έτσι ενώ ευθύνονται για την τριχόπτωση στη μετωπιαία χώρα, αφήνουν

ανεπηρέαστο το τρίχωμα της ινιακής.

Θέμα 2-24080

 2.1 Το τρίχωμα της κεφαλής παίζει πολύ σημαντικό ρόλο στην υγεία και την αισθητική

εμφάνιση του ατόμου.

α) Να ονομάσετε ποιους σκοπούς εξυπηρετούσαν τα διάφορα χτενίσματα που

αναπτύχθηκαν κατά καιρούς. (μονάδες 6)

 β) Από πού φαίνεται η σημασία της κόμης στη ζωή μας; (μονάδες 7)( Μονάδες 13)

 2.2 Σε αντίθεση με τα νύχια που μεγαλώνουν συνεχώς και με σταθερό ρυθμό, οι τρίχες

παρουσιάζουν κυκλική ανάπτυξη σε φάσεις.

 α) Πόσες και ποιες είναι αυτές οι φάσεις; (μονάδες 6)

 β) Να αναφέρετε το ποσοστό των τριχών της κεφαλής που συναντάμε φυσιολογικά σε κάθε

φάση του κύκλου καθώς και τον αριθμό των τριχών που πέφτουν καθημερινά από το

τριχωτό της κεφαλής. (μονάδες 6) (Μονάδες 12)

**ΑΠΑΝΤΗΣΗ**

2.1 α) Τα διάφορα χτενίσματα που διαμορφώθηκαν με το πέρασμα των εποχών, εκτός από

την αισθητική τους σημασία, αποτέλεσαν και μέσο διαχωρισμού, φυλετικού, ταξικού,

ιδεολογικού, κουλτούρας, ηλικιών κλπ.

 β) Η σημασία της κόμης στη ζωή μας φαίνεται από το μέγεθος των δαπανών που

καταβάλλονται για την περιποίηση της (κόμμωση, προϊόντα) καθώς και από το γεγονός ότι

κάθε διαταραχή της τριχοφυΐας της κεφαλής επηρεάζει σημαντικά την υγεία και την ψυχική

ισορροπία του ατόμου.

2.2 α) Οι τρίχες παρουσιάζουν κυκλική ανάπτυξη σε τρεις φάσεις: 1) Αναγενής φάση 2)

Καταγενής φάση 3) Τελογενής φάση β) Το 90% των τριχών του τριχωτού της κεφαλής

βρίσκεται σε αναγενή φάση και μόνο το 10% σε καταγενή και τελογενή φάση. Έχει

υπολογισθεί ότι πέφτουν φυσιολογικά περίπου 100 τρίχες την ημέρα, οι οποίες βέβαια

ξαναγεννιούνται.

**ΚΕΦ. 1 ΥΓΙΕΙΝΗ ΔΕΡΜΑΤΟΣ – ΤΡΙΧΩΤΟΥ…**

Θέμα 4-24938

 Η Μαρία συνηθίζει να πηγαίνει στο κομμωτήριο δύο φορές το μήνα για βαφή μαλλιών. Να

απαντήσετε στα πιο κάτω ερωτήματα:

 α) Τι επισημαίνει η κομμώτρια στη Μαρία κάθε φορά που πηγαίνει στο κομμωτήριο για

βαφή; (μονάδες 5)

 β) Ο αποχρωματισμός των μαλλιών μπορεί να αποβεί ή όχι επικίνδυνος και γιατί; (μ 10)

 γ) Σε περίπτωση βαφής μαλλιών πρέπει ή όχι να τηρούμε τους κανόνες υγιεινής και γιατί;

(μονάδες 10) Μονάδες 25

**ΑΠΑΝΤΗΣΗ**

α) Η κομμώτρια λέει στη Μαρία ότι πρέπει να αποφεύγει το συχνό βάψιμο των μαλλιών

γιατί ο χημικός χρωματισμός των μαλλιών, παρά τις εξαιρετικές τεχνικές που

ανακαλύφτηκαν μπορεί να αποβεί επικίνδυνος.

 β) Ο αποχρωματισμός των μαλλιών μπορεί να αποβεί επικίνδυνος, λόγω απορρόφησης

των ουσιών από τους αδένες και τους ιστούς της περιοχής της κεφαλής με βλαβερές

επιδράσεις, όπως τοπικό ερεθισμό, αίσθημα καύσου , πονοκεφάλους, κ.α.

 γ) Σε περίπτωση βαφής μαλλιών πρέπει να εφαρμόζουμε πάντα τους κανόνες υγιεινής για

την αποφυγή ανάπτυξης δερματικών μολύνσεων και νοσημάτων.

**Θέμα 2 -25723 ΒΙΒΛΙΟ ΔΕΡΜΑΤΟΛΟΓΙΑΣ**

2.1 Το υαλουρονικό οξύ δρα σαν φραγμός στην εξάπλωση μεγαλομοριακών ενώσεων και

βακτηριδίων.

 α) Να αναφέρετε σε ποια στιβάδα του δέρματος βρίσκεται το υαλουρονικό οξύ. (μ 6)

 β) Να προσδιορίσετε ποιον άλλο ρόλο επιτελεί. (μονάδες 7) Μονάδες 13

 2.2 Οι περιοχές του σώματος με τη μεγαλύτερη κατανομή εκκρινών ιδρωτοποιών αδένων

είναι οι παλάμες, τα πέλματα, το πρόσωπο και ο αυχένας.

 α) Να ονοματίσετε τα δύο (2) μέρη από τα οποία αποτελούνται οι εκκρινείς ιδρωτοποιοί

αδένες. (μονάδες 6)

β) Να αναφέρετε τρεις (3) περιοχές του σώματος που στερούνται εκκρινών ιδρωτοποιών

αδένων. (μονάδες 6) Μονάδες 12

**ΑΠΑΝΤΗΣΗ**

2.1 α) Το υαλουρονικό οξύ βρίσκεται στο χόριο.

 β) Το υαλουρονικό οξύ δρα και ως παράγοντας ενυδάτωσης.

 2.2 α) Τα δύο (2) μέρη από τα οποία αποτελούνται οι εκκρινείς ιδρωτοποιοί αδένες είναι το

σπείραμα και ο εκφορητικός πόρος.

 β) Να αναφερθούν τρεις (3) από τις ακόλουθες περιοχές του σώματος που στερούνται

εκκρινών ιδρωτοποιών αδένων. • Το δέρμα των φρυδιών • Τα χείλη • Η εσωτερική

επιφάνεια του πτερυγίου του αυτιού • Η βάλανος του πέους • Η εσωτερική επιφάνεια της

ακροποσθίας • Τα μικρά χείλη και η εσωτερική επιφάνεια των μεγάλων χειλέων του

αιδοίου

Θέμα 4- 24933

Ο Γιώργος πιστεύει ότι εφαρμόζει την υγιεινή του δέρματος σωστά και άρα ότι δεν υπάρχει

περίπτωση να νοσήσει από κάποιο δερματικό νόσημα. Να απαντήσετε στα πιο κάτω

ερωτήματα:

 α) Θεωρείτε ότι η παραπάνω άποψη του Γιώργου είναι σωστή και γιατί; (μονάδες 5)

 β) Σε ποιους παράγοντες βασίζεται η υγιεινή του δέρματος; (μονάδες 10)

 γ) Αναφέρετε τι μπορεί να επηρεάσει η παραμέληση της ατομικής καθαριότητας. (μ 10)

 Μονάδες 25

**ΑΠΑΝΤΗΣΗ**

α) Η άποψη του Γιώργου είναι σωστή αφού η τήρηση των κανόνων της υγιεινής του δέρματος προφυλάσσει και διατηρεί την υγεία του ατόμου.

β) Η υγιεινή του δέρματος βασίζεται: • Στην απαιτούμενη καθαριότητα. • Στην καλή διατροφή. • Στην προφύλαξη από διάφορους τραυματισμούς

 γ) Η παραμέληση της ατομικής καθαριότητας, εκτός του ότι μπορεί να επηρεάσει τη συναισθηματική διάθεση και την ευεξία του ατόμου, συμβάλει στην άμεση ή έμμεση εμφάνιση διαφόρων δερματικών νοσημάτων όπως π.χ. η επιπολής θυλακίτιδα και η φθειρίαση.

Θέμα 2ο - 24927

2.1 Στην επιφάνεια του δέρματος υπάρχει ένας μεγάλος αριθμός μικροβίων.

 α) Κατονομάστε τα μικρόβια αυτά. (μονάδες 2)

 β) Τα μικρόβια αυτά μαζί με κάποιους άλλους παράγοντες αποτελούν τον ρύπο. Ποιοι είναι οι παράγοντες αυτοί; (μονάδες 11) Μονάδες 13

 2.2 α) Με ποιο τρόπο ο ρύπος παρεμποδίζει βασικές λειτουργίες του δέρματος; Καταγράψτε μερικές από αυτές. (μονάδες 6)

β) Πιστεύετε ότι αν μείνετε πολύ ώρα χωρίς συνθήκες υγιεινής θα αντιμετωπίσετε πρόβλημα κακοσμίας και γιατί. (μονάδες 6) Μονάδες 12

**ΑΠΑΝΤΗΣΗ- ΒΙΒΛΙΟ ΔΕΡΜΑΤΟΛΟΓΙΑΣ**

2.1 α) Τα μικρόβια αυτά αποτελούν την απαραίτητη χλωρίδα του δέρματος.

β) Οι παράγοντες με τους οποίους η απαραίτητη χλωρίδα του δέρματος αποτελεί τον ρύπο είναι: • Σκόνη • Ιδρώτας και σμήγμα • Εκκρίσεις του δέρματος • Μικροσωμάτια του ατμοσφαιρικού αέρα • Νεκρά κύτταρα του δέρματος

2.2 α) Ο ρύπος λόγω της λιπαρής σύστασής του παρεμποδίζει βασικές λειτουργίες του δέρματος όπως: • Η άδηλος αναπνοή • Η απέκκριση σμήγματος και ιδρώτα • Η απορροφητικότητα.

β)Ο ρύπος όσο παραμένει στην επιφάνεια του δέρματος αποσυντίθεται και δημιουργεί κακοσμία . Σε κλειστούς χώρους και ιδιαίτερα το καλοκαίρι, η αυξημένη θερμοκρασία του περιβάλλοντος συντελεί στην αποσύνθεσή του οπότε το πρόβλημα γίνεται μεγαλύτερο.

**Κεφ.1ο ΥΓΙΕΙΝΗ ΤΟΥ ΔΕΡΜΑΤΟΣ-ΤΡΙΧΩΤΟΥ ΤΗΣ ΚΕΦΑΛΗΣ, Κεφ.5ο ΦΘΕΙΡΙΑΣΗ ΤΟΥ ΤΡΙΧΩΤΟΥ ΤΗΣ ΚΕΦΑΛΗΣ**

Θέμα 2 24928

 2.1 Η φθειρίαση του τριχωτού της κεφαλής αποτελεί πρόβλημα της δημόσιας υγείας

α) Με ποιο τρόπο μπορούμε να αποφύγουμε την προσβολή από τις ψείρες; (μονάδες 7)

β) Πως γίνεται η θεραπεία της φθειρίασης του τριχωτού της κεφαλής; (μονάδες 5) Μ 12

2.2 α) Κατονομάστε τι μπορεί να προκαλέσει η έλλειψη της υγιεινής του τριχωτού της κεφαλής. (μονάδες 5)

 β) Θεωρείτε ότι η ζέστη βελτιώνει την ποιότητα του ρύπου και γιατί. (μονάδες 8) Μ13

**ΑΠΑΝΤΗΣΗ**

2.1 α) Η εφαρμογή κανόνων ατομικής υγιεινής, η μη χρησιμοποίηση κοινόχρηστων ειδών (χτένες μαλλιών κ.α.) και η αποφυγή στενών επαφών συμβάλει στην αποφυγή της προσβολής από τις ψείρες.

 β) Η θεραπεία των φθειριάσεων γίνεται με την εφαρμογή τοπικών, αντιφθειρικών φαρμάκων.

2.2 α) Η έλλειψη της υγιεινής του τριχωτού της κεφαλής εκτός από την κακοσμία που προκαλεί, είναι δυνατό να συμβάλει και στην ανάπτυξη δερματικών μολύνσεων και νοσημάτων των τριχών όπως π.χ. του άχωρα και της φθειρίασης.

 β) Η αυξημένη θερμοκρασία του περιβάλλοντος συντελεί στην αποσύνθεση του ρύπου και επομένως στην κακοσμία και σε καμιά περίπτωση στη βελτίωση της ποιότητάς του.

Θέμα 2ο 24926

2.1 Η κλινική εικόνα της φθειρίασης του τριχωτού της κεφαλής είναι χαρακτηριστική.

 α) Περιγράψτε ποια είναι τα κλινικά της στοιχεία. (μονάδες 8)

 β) Τα παράσιτα ζουν εις βάρος άλλων οργανισμών. Αποδείξτε ότι οι ψείρες είναι παράσιτα. (μονάδες 6) Μονάδες 14

 2.2 Η φροντίδα του τριχωτού της κεφαλής είναι σημαντικό μέτρο υγιεινής.

 α) Εξηγήστε που βασίζεται η διατήρηση της υγιεινής κατάστασης του τριχωτού της κεφαλής. (μονάδες 7)

β) Το κάθε άτομο πρέπει να χρησιμοποιεί πάντοτε ατομικά είδη υγιεινής (πετσέτα, κτένα, κ.α.). Εξηγήστε το λόγο. (μονάδες 4) Μονάδες 11

**ΑΠΑΝΤΗΣΗ**

2.1 α) Η ψείρα προκαλεί έντονο κνησμό ( φαγούρα ) ο οποίος είναι ισχυρός στην ινιακή και στις πλάγιες περιοχές του κρανίου. Από τον κνησμό δημιουργούνται δρυφάδες ( εκδορά , γρατζούνισμα), που μερικές φορές επιμολύνονται και προκαλούν διόγκωση των επιχώριων λεμφαδένων. Τα αυγά του παράσιτου είναι πάνω στις τρίχες και είναι ορατά με την βοήθεια ενός μεγεθυντικού φακού.

β) Οι ψείρες τρέφονται αποκλειστικά από το αίμα των θηλαστικών στα οποία παρασιτούν. Για το λόγο αυτόν αποτελούν παράσιτα.

 2.2 α) Η διατήρηση της υγιεινής κατάστασης του τριχωτού της κεφαλής, βασίζεται: • Στην ατομική υγιεινή. • Στην υγιεινή διατροφή • Στην γενική κατάσταση του οργανισμού

 β) Κάθε άτομο πρέπει να χρησιμοποιεί ατομικά είδη (πετσέτα, κτένα κ. α. ) για την πρόληψη των δερματικών νοσημάτων.

Θέμα 224925

 2.1 Η υγιεινή είναι ένας κλάδος της Ιατρικής επιστήμης.

α) Να κατονομάσετε τι εξετάζει ο κλάδος αυτός. (μονάδες 3)

 β) Να ορίσετε τους σκοπούς της τήρησης των κανόνων υγιεινής. (μονάδες 6)

 γ) Αν ένας άνθρωπος είναι υγιής να εξηγήσετε αν τον αφορά ή όχι η επιστήμη της υγιεινής. (μονάδες 3) Μονάδες 12

2.2 Η φθειρίαση του τριχωτού της κεφαλής οφείλεται στην ψείρα του τριχωτού της κεφαλής. α) Περιγράψτε το έντομο αυτό. (μονάδες 6)

 β) Δώστε με περιγραφικό τρόπο τα στάδια εξέλιξης των εντόμων και την αναπαραγωγική τους διαδικασία. (μονάδες 7) Μονάδες 13

**ΑΠΑΝΤΗΣΗ**

2.1 α) Υγιεινή είναι ο κλάδος της Ιατρικής Επιστήμης ο οποίος εξετάζει τους διάφορους παράγοντες που επιδρούν στην υγεία του ανθρώπου.

 β) Η τήρηση των κανόνων υγιεινής έχει σκοπό την πρόληψη, τη διατήρηση και την προαγωγή της υγείας του ανθρώπου.

γ) Τον αφορά γιατί η Υγιεινή είναι η Επιστήμη της Ιατρικής που εξετάζει τους διάφορους παράγοντες που επιδρούν στην υγεία του ανθρώπου και διαμορφώνει αρχές με σκοπό την πρόληψη, τη διατήρηση και την προαγωγή της.

 2.2 α) Η ψείρα του τριχωτού της κεφαλής είναι ένα επίμηκες γκριζόασπρο, άπτερο (χωρίς φτερά) έντομο, μήκους 3-4 χιλ. με πόδια κατάλληλα να προσκολλώνται στις τρίχες της κεφαλής και πολύ σπάνια στα γένεια.

 β) Το θηλυκό έντομο ζει περίπου ένα μήνα και γεννά ημερησίως 7-10 αυγά τα οποία ονομάζονται κόνιδες και τα οποία προσκολλά στερεά πάνω στις τρίχες. Τα αυγά αυτά εξελίσσονται σε προνύμφες. Σε 8 περίπου μέρες εξελίσσονται σε νύμφες και χρειάζονται άλλες 8 μέρες για να γίνουν τέλεια έντομα.